DRUŠTVO PEDAGOGA TEHNIČKE KULTURE ZAGREBA

Zagreb, Trg žrtava fašizma 14

dptkzg@gmail.com

www.dptkzg.hr

**ZAPISNIK**

**SA ZASJEDANJA REDOVNE SKUPŠTINE**

**DRUŠTVA PEDAGOGA TEHNIČKE KULTURE ZAGREBA**

Datum održavanja: 24. studenog 2019.

Mjesto: Hotel Matija Gubec, V. Šipeka 31, Stubičke Toplice

Vrijeme početka: 14 sati

Broj prisutnih članova Skupštine DPTK Zagreba: 27

Predsjednica DPTK Zagreba, gđa. Sanja Kovačević pozdravila je prisutne i otvorila zasjedanje redovne Skupštine DPTK Zagreba, te predložila Dnevni red:

1. Usvajanje Dnevnog reda

2. Izbor radnih tijela Skupštine:

- radnog predsjedništva (3 člana)

- zapisničara i dva ovjerovitelja zapisnika

- verifikacijskog povjerenstva (3 člana)

3. Izvještaj verifikacijskog povjerenstva:

- Odluka o verifikaciji registra članova DPTKZ

4. Izvješće o radu DPTKZ za 2018.g.

5. Financijsko izvješće DPTKZ za 2018.g.

6. Izvješće Nadzornog odbora DPTKZ za 2018.g..

7. Rasprava o izvješćima

8. Usvajanje izvješća o radu i financijskog izvješća za 2018. G.

9. Plan i program rada DPTKZ za 2020.g.

10. Financijski plan DPTKZ za 2020.g.

11. Rasprava o predloženim planovima i programima za 2020.g

12. Usvajanje predloženih planova i programa za 2020.g.

13. Odluka o provedbi Modelarske lige Grada Zagreba u šk.godini 2019./2020.

14. Razno

**AD.1.**

Dnevni red je jednoglasno usvojen.

**AD.2.**

U radno predsjedništvo Skupštine predloženi su: Dragica Kolundžić, Darko Miloknoja i Sanja Kovačević (presjedavajuća). Prijedlog je jednogasno usvojen.

Za zapisničara je predložena: Svjetlana Seljanec Savković. Prijedlog je jednoglasno usvojen.

Za ovjerovitelje zapisnika predloženi su: Terezija Šestak i Darko Stolac. Prijedlog je jednoglasno usvojen.

Za članove verifikacijskog povjerenstva predloženi su: Zdravko Mikinčić, Sada Bašagić i Roman Rubčić (presjedavajući povjerenstva). Prijedlog je jednoglasno usvojen.

**AD.3.**

Na osnovu uvida u registar članova, verifikacijsko povjerenstvo konstatiralo je:

- da se Skupština DPTK Zagreba sastoji od 37 članova koji su prema Statutu DPTK Zagreba ispunili svoju člansku obvezu za 2019.

- da je na zasjedanju skupštine prisutno 27 članova, što čini kvorum Skupštine, te se mogu donositi pravovaljanje odluke i zaključci

- da se uz zapisnik prilaže tablica registra članova s vlastoručnim potpisima prisutnih.

Predsjedavajući verifikacijskog povjerenstva, g. Rubčić, daje na usvajanje registar članova Skupštine za 2019.

Registar članova za 2019. g. jednoglasno je usvojen.

Predsjedavajuća Skupštine, gđa. Kovačević predlaže prisutnim članovima Odluku o visini članarine za 2020. g. te vremenik uplate.

Jednoglasno je prihvaćena

Odluka o visini članarine za 2020. godinu, koja će iznositi 120,00kn, a prema Statutu DPTK Zagreba, članovi uplatiti od 1.1. do 31.3.2020.g.

**AD.4.**

Predsjedavajuća Skupštine, gđa. Kovačević, detaljno je prezentirala Izvješće o radu DPTK Zagreba u 2018. godini.

Dokument se prilaže zapisniku sa Skupštine.

**AD. 5.**

Predsjedavajuća Skupštine, gđa. Kovačević, prezentirala je Financijsko izjvešće DPTK Zagreba za 2018. godinu.

Dokument se prilaže zapisniku sa Skupštine.

**AD.6.**

Predsjednica Nadzornog odbora DPTK Zagreba, gđa. Andrea Eberling Brkljačić, pročitala je izjvešće Nadzornog odbora o pregledu dokumentacije o poslovanju i materijalno-financijske dokumente, te uvidu u blagajnu DPTK Zagreba za 2018. g.

Izvješće Nadzornog odbora prilaže se zapisniku sa Skupštine.

**AD.7.**

Po završetku prezentiranja godišnjeg izvješća o radu, financijskog izjvešća i izvješća Nadzornog odbora, predsjedavajuća otvara raspravu o dokumentima.

U raspravi sudjeluje nekoliko članova Skupštine za zahtjevom za dodatna obrazloženja stavki izvješća, na što presjedavajuća daje odgovore.

Slijedom nalaza Nadzornog odbora o zajmu (5000,00 kn) kojeg je 2010. DPTK Zagreba dalo Savezu udruga pedagoga tehničke kulture Zagreba, predsjedavajuća daje obrazloženje da je po preuzimanju upravljanja u svibnju 2014. na nekoliko sjednica pozivan i sudjelovao tadašnji tajnik g. Franjo Pavlović. Upravni odbor zahtijevao je predaju dokumentacije i arhive Društva, no do danas dokumentacija nije dostavljena, o ćemu je Upravni odbor redovito vodio bilješke i zapisnike.

Usvojen je zaključak da se zadužuje Upravni odbor DPTK Zagreba i predsjednica, da u što skorije vrijeme utvrde načine povrata navedenih sredstava na račun Društva.

**AD.8.**

Po završetku rasprave, predsjedavajuća daje na glasanje predložene dokumente izvješća:

- Izvješće o radu DPTK Zagreba za 2018. - jednoglasno usvojeno

- Financijsko izjvešće DPTK Zagreba za 2018. - jednoglasno usvojeno

- Izvješće Nadzornog odbora DPTK Zagreba za 2018. - jednoglasno usvojeno

**AD. 9.**

Predsjedavajuća Skupštine, gđa. Kovačević, prezentirala je Plan i program rada DPTK Zagreba za 2020. g. Predloženi plan i program rada Društva za 2020. g. sastavljen je na osnovu prijava i dogovora s članovima/nositeljima pojedinih programa koji su se tijekom listopada odazvali na poziv putem e-pošte.

Dokument se prilaže zapisniku sa Skupštine.

Predsjedavajuća je izvjestila Skupštinu da je izrađen i u roku, predan program DPTK Zagreba na javni poziv za predlaganje programa javnih potreba Grada Zagreba u tehničkoj kulturi za 2020.g u Gradski ured.

**AD.10.**

Predsjedavajuća Skupštine, gđa. Kovačević, prezentirala je Financijski plan DPTK Zagreba za 2020. g. Predloženi financijski plan izrađen je temeljem prijave programa DPTK Zagreba na javni poziv za predlaganje programa javnih potreba Grada Zagreba, uz projekciju ostalih prihoda putem članarina i kotizacija.

Predloženi Financijski plan za 2020. g. bit će potrebno korigirati po primitku rezultata Javnog poziva, koji se očekuje u travnju 2020.g.

Dokument se prilaže zapisniku sa Skupštine.

**AD.11.**

Po završetku prezentiranja Plana i programa rada i Financijskog plana DPTK Zagreba za 2020.g., predsjedavajuća otvara raspravu o dokumentima.

Kako nije bilo mišljenja za raspravu, predsjedavajuća zaključuje istu.

**AD.12.**

Predsjedavajuća daje na glasanje predložene dokumente:

- Plan i program rada DPTK Zagreba za 2020. - jednoglasno usvojeno

- Financijski plan DPTK Zagreba za 2020. - jednoglasno usvojeno.

**AD.13.**

Izvješće o provedbi Modelarske lige u šk.godini 2018./2019. dostavljeno je krajem lipnja 2019. svim članovima i voditeljima, te je objavljeno na mežnim stranicama Društva. Preliminarni okvirni plan organizacije ML u šk.godini 2019./2020. tijekom listopada 2019. dostavljen je članovima/mentorima e-poštom, te se dio njih već izjasnio.

Slijedom štrajka zaposlenika u osnovnim i srednjim školama, koji je u tijeku, predlaže se da se Modelarska liga u šk.godini 2019/2020 održi u II. polugodištu prema okvirnoj strukturi:

1.kolo – školsko natjecanje: provode mentori u svojim školama, siječanj 2020.

- kroz dva tjedna, obveza prijavljivanja broja ekipa iz škole, DPTK Zagreba za sve prijavljene ekipe osigurava materijale za provedbu natjecanja i definira zadatak natjecanja, mentor dostavlja rezultate šk.natjecanja.

2. i 3. kolo – županijsko natjecanje: veljača i travanj 2020. (točni datumi bit će usklađeni s vremenikom NMT i planom HZTK za provedbu Državne ML), škole domaćini: OŠ Jure Kaštelana i OŠ Bukovac (već su dogovoreni – očekuje se odgovor ravnatelja).

Posudba strojeva i održavanje: DPTK Zagreba na posudbu školama daje 12 strojeva UNIMAT. Mentori potpisuju revers te su obvezni prijaviti ekipe na natjecanje. Evidenciju posudbi i održavanja strojeva vodi Svjetlana Seljanec Savković

Predsjedavajuća daje prijedlog na raspravu.

Po završetku rasprave Skupština jednoglasno donosi

Odluku o organizaciji i provedbi Modelarske lige Grada Zagreba u šk.godini 2019./2020., a prema predloženoj okvirnoj strukturi.

**AD. 14**.

Radiokomunikacija

Zagrebački radioamaterski savez pokreće radionice za zainteresirane učitelje na temu „Napredne elektroničke konstrukcije”, koje je predstavio g. Krunoslav Horvatić, tajnik ZARS-a. Radionica će obuhvatiti edukaciju iz područja izrade naprednih elektroničkih sklopova u radiokomunikaciji. Rad s manjim skupinama polaznika: 5 – 8. Trajanje u ciklusima. Zainteresirani učitelji svoj interes za sudjelovanje trebaju dostaviti u Zagrebački radioamaterski savez do 31.11.2019..
Kontakt: zagrebacki.radioamaterski.savez@zg.t-com.hr, Krunoslav Horvatić, tajnik saveza, 091/5413893, mrežne stranice: <https://www.zars.hr/>

Pripremanje učenika za 62. natjecanje mladih tehničara Grada Zagreba

Slijedom prethodne dvije godine uspješne suradnje s učiteljima mentorima na pripremanju učenika za natjecanja mladih tehničara u području radiokomunikacija, članovi Radio kluba „Hrvatska flora i fauna” pozivaju na prijavu za suradnju. Zainteresirani učitelji svoj interes trebaju dostaviti na adresu RK HFF, florafauna@inet.hr do 31.11.2019.ili predsjedniku g. Emiru Mahmutoviću na broj telefona 098485982

Županijska stručna vijeća učitelja TK Grada Zagreba

Slijedom izmjena u Pravilnika o napredovanju i objave Pravilnika o nagrađivanju, sve zainteresirane učiteljice i učitelje, koji žele održati predavanje ili radionicu za županijsko stručno vijeće, pozivamo da svoj prijedlog dostave voditeljicama ŽSV-a:

- Zagreb 1: Silvana Pešut Vitasović, pvsilvana@gmail.com, 0915158410

- Zagreb 2: Sanja Kovačević, sanja.kovacevic@skole.hr, 0981862558

Voditeljice ŽSV-a na stranici <http://utk.skole.hr/> redovito objavljuju najave i izvješća o održanim stručnim usavršavanjima.

Smotra radova KMT-a i radova učenika uključenih u slobodne tehničke aktivnosti

Na stručnom skupu Primjeri dobre prakse 2019., g. Šimunović, predsjednik HSPTK najavio je početak pripremanja smotre KMT-ova i radova učenika iz slobodnih aktivnosti, koji će se održati u lipnju 2020.. S ciljem olakšavanja pripremanja i izrade radova učenika, Hrvatski savez pedagoga tehničke kulture omogućit će nabavku materijala za izradu praktičnog/projektnog rada. Svi učitelji koji će realizirati nabavku materijala, na ovaj način, imaju obvezu prijave rada/radova na smotru KMT-ova i radova učenika iz slobodnih aktivnosti.

Upute:

* učitelj/mentor dostavlja predračun, u maksimalnom iznosu do 500,00 kn na adresu hsptk.ured@gmail.com
* predračun treba biti naslovljen na Hrvatski savez pedagoga tehničke kulture,  OIB:72442408938, Dalmatinska 12, Zagreb
* s dobavljačem treba dogovoriti da se po izvršenju uplate, ono što je naručeno, dostavi u vašu školu, ili ćete osobno preuzeti
* Za daljnje upute i dogovore, potrebno je obratiti se tajniku HSPTK, g. Ivanu Rajszu (0998647331) ili predsjedniku HSPTK g. Mati Šimunoviću (0915882367).

RoboCup Junior 2019

 14. i 15. prosinca 2019. u OŠ Mato Lovrak, Al. B.Jurišića 13 u Dubravi, održat će se RoboCup 2019.. Svi zainteresirani imaju mogućnost osobnog sudjelovanja na natjecanju u svojstvu člana ocjenjivaćkog povjerenstva. Pripremni sastanak i edukacije održat će se u petak, 13.12.2019. u OŠ M.Lovraka. Za više informacija potrebno je javiti se kolegici Jelki Hrnjić, na e-adresu udruga.hdr@gmail.com

 Kako nije bilo dodatnih pitanja, rasprava i tema, predsjedavajuća zatvara rad redovne Skupštine DPTK Zagreba.

 Skupština je završila s radom u 15:10 sati.

U Stubičkim Toplicama, 24.studenog 2019.

|  |  |
| --- | --- |
| Zapisničar: | Predsjednica DPTK Zagreba: |
| Svjetlana Seljanec Savković,tajnica DPTK Zagreba |  | Sanja Kovačević |
| Ovjerovitelji zapisnika: | Terezija Šestak | Darko Stolac |